Sesnasies-toernooi - Wikipedia
Die Sesnasies-toernooi[a] is ’n jaarlikse rugbytoernooi tussen ses Europese spanne: Engeland, Frankryk, Ierland, Italië, Skotland en Wallis. Die kompetisie word geborg deur die Royal Bank of Scotland. Die huidige kampioene is Ierland, wat die 2015-toernooi gewen het.
Die Sesnasies is die opvolger van die Vyfnasies-toernooi (1910–31 en 1947–99) wat op sy beurt die opvolger van die Tuisnasies-toernooi (1883–1909 en 1932–1939) is. Die Tuisnasies-toernooi, gespeel tussen spanne van Engeland, Ierland, Skotland en Wallis, was die eerste internasionale rugbytoernooi. Daar word soms nie-amptelik in die media na die wenners van die Sesnasies-toernooi as die Europese of Noordelike Halfrond-kampioene verwys.
Engeland en Wallis hou gesamentlik die rekord vir die meeste volslae toernooititels van die Tuisnasies, Vyfnasies en Sesnasies-toernooie met 26 titels elk. Wallis reken egter sy 12 gedeelde titels teenoor die 10 van Engeland by. Sedert die Sesnasies in 2000 ’n aanvang geneem het, het slegs Italië en Skotland die toernooi nog nie gewen nie. Skotland het wel die laaste toernooi van die Vyfnasies in 1999 gewen.
2.3 Ander trofeë
3 Huidige stadions
5.2 Tuisnasies 1883–1909
5.3 Vyfnasies 1910–1931
5.4 Tuisnasies 1932–1939
5.5 Vyfnasies 1940–1999
5.6 Sesnasies 2000–vandag
5.7 Sesnasies Algehele Uitslae
5.8 Langste wag op ’n toernooi-oorwinning
5.9 Pas gelede Grand Slam
5.10 Pas gelede Driekrone
Lande wat aan die Sesnasies-toernooi deelneem
Die toernooi word jaarliks gespeel en het ’n eenvoudige formaat: elke span speel een keer teen elk van die ander vyf spanne met die tuisveldvoordeel wat jaarliks omruil tussen die spanne. Spanne kry twee punte vir ’n oorwinning, een vir ’n gelykopuitslag en geen vir ’n verlies. Geen bonuspunte word in hierdie toernooi toegeken nie.
Indien ’n span al sy wedstryde wen, word gesê dat ’n ‘Grand Slam’ behaal is. Enige van die Tuisnasies wat die drie ander Tuisnasies wen behaal die ‘Driekrone’. Hoewel hierdie prestasie lank reeds deel is van die toernooi, is in 2006 vir die eerste keer ’n fisiese Driekrone-trofee toegeken. Geen trofee word toegeken vir die span wat aan die einde van die toernooi laaste geëindig het nie maar daat word gesê dat hulle die Houtlepel gewen het. Sedert die eerste Sesnasies-toernooi in 2000 het slegs Engeland en Ierland nog nie die Houtlepel “gewen” nie. Italië het die meeste Houtlepels in die Sesnasies met toen, maar die ander spanne het weens deelname aan die voorafgaande toernooie meer Houtlepels.
Verskeie individuele kompetisies vind plaas gedurende die verloop van die toernooi. Die oudste hiervan is die Calcuttabeker wat sedert 1879 jaarliks tussen Engeland en Skotland beslis word. Dit word die Calcuttabeker genoem omdat dit gemaak is van gesmelte Indiese Roepees. Sedert 1988 word die Millennium-trofee aan die wenner tussen Engeland en Ierland toegeken en sedert 1989 word die Eeufees-quaich aan die wenner tussen Ierland en Skotland toegeken. Sedert 2007 ding Frankryk en Italië mee om die Giuseppe Garibaldi-trofee; die kompetisie is geskep om die 200ste herdenking van die geboorte van Giuseppe Garibaldi, die Italisaanse held wat Italië help herenig het, te vier. Garibaldi is in 1807 in Nizza (nou Nice), Frankryk, gebore.
Voor 1994 het spanne met dieselfde hoeveelheid ligapunte gesamentlik met die louere weggestap. Sedertdien is bepaal dat die span met ’n peter punteverskil die wenner sal wees. Die toernooireëls stel dit ook dat indien spanne op ligapunte en punteverskil gelyk is, die span wat die meeste drieë gedruk het, moet wen. Indien dieselfde hoeveelheid drieë ook gedruk is word, word al die betrokke spanne as wenner aangewys. Tot op hede was ligapunte en punteverskil egter voldoende op die wenner te bepaal.
Trofeë[wysig | wysig bron]
Toernooitrofee[wysig | wysig bron]
Sesnasies-toernooi en Driekroon-trofeë
Die wenners van die Sesnasies ontvang die Toernooitrofee. Om ’n trofee te gee was oorspronklik die idee van die Graaf van Westmorland en is in 1993 vir die eerste keer oorhandig aan die toernooiwenners, Frankryk. Die trofee is van sterlingsilwer, is ontwerp deur James Brent-Ward en gemaak deur ’n span van agt silwersmede van die firma William Comyns in Londen.
Daar is 15 kantpanele wat die vyftien spelers van ’n rugbyspan voorstel, en drie handvatsels wat die drie beamptes (skeidsregter en twee assistentskeidsregters) voorstel. Die beker het ’n kapasiteit van 3,75 liter – genoeg vir vyf bottels sjampanje. In die mahoniehoutbasisis ’n versteekte laai wat ses alternatiewe kruisblomme bevat – elk ’n silwer replika van die spanembleme – wat op die afneembare deksel vasgeskroef kan word.
Driekrone-trofee[wysig | wysig bron]
Die Driekrone kan slegs deur Engeland, Ierland, Skotland of Wallis gewen word wanneer een van die vier spanne elk van die ander drie wen gedurende die Sesnasies-toernooi. Die eer van die Driekrone is vir jare reeds deel van die toernooi en dateer terug na die oorspronklike Tuisnasies-toernooi. Die fisiese Driekrone-trofee word egter eers slegs sedert 2006 toegeken. Engeland het in 2014 die Driekrone gewen nadat hulle teen Ierland, Skotland en Wallis gewen het.
Vir die toernooi in 2006 het Harry Hooper, hoof van Eksterne Kommunikasie aan die Royal Bank of Scotland (die primêre borg van die toernooi) opdrag gegee aan Hamilton & Inches (wat in Londen en Edinburgh gebaser is) om ’n trofee vir die Driekrone te ontwerp en te skep. Sedertdien is dit drie keer deur Ierland, twee keer deur Wallis en een keer deur Engeland gewen.
Daar word om verskeie ander trofee deur die loop van die toernooi meegeding, meestal as jarelange wedstryde tussen twee spanne.
Calcuttabeker – Engeland teen Skotland; jaarliks sedert 1879
Eeufees-quaich – Skotland teen Ierland; jaarliks sedert 1989; ’n quaich is ’n Keltiese drinkbekertjie
Giuseppe Garibaldi-trofee – Frankryk teen Italië; jaarliks sedert 2007; in nagedagtenis aan Giuseppe Garibaldi, leier in die Unifikasie van Italië gebore in Nice, ’n stad wat in sy leeftyd drie keer tussen Franse en Italiaanse besit gewissel het.
Millennium-trofee – Engeland teen Ierland; jaarliks sedert 1988; voorgestel om Dublin se duisendjaarwording te vier in 1988
Huidige stadions[wysig | wysig bron]
Soos by die onlangse 2015-kompetisie, sal Sesnasies-wedstryde in die volgende stadions gehou word: